दूसरी कहानी: दिल्‍ली के वर्मा परिवार के बच्‍चे भी सु्प्रीम कोर्ट के आदेश, प्रदूषण से अच्‍छी तरह परिचित थे. उनके स्‍कूल में भी प्रदूषण के बारे में निरंतर संवाद हो रहा था. इसलिए परिवार के सभी छह बच्‍चों ने तय किया कि इस बार पटाखे नहीं जलाने हैं. इन बच्‍चों ने पिछली दिवाली पटाखे चलाए थे, लेकिन इस बार मीडिया, सुप्रीम कोर्ट, स्‍कूल ने मिलकर उनका मन बदला. लेकिन चाचा, पिता इस विचार से सहमत नहीं थे. वह कोर्ट के आदेश को बहुत सख्‍त, हिंदू रीति-रिवाज में दखलंदाजी मानते हैं. उनने पटाखे फोड़े, खूब फोड़े. इस परिवार के कुछ लोग पुलिस में भी हैं. उनने ‘रौब’ से दीवाली मनाई.